**INDOKOLÁS**

**1. §-hoz**

A jogszabály hatályát részletezi. A rendelet hatálya csak a kedvtelésből tartott állatokra terjedhet ki a gyepmesteri feladatok kivételével.

**2. §-hoz**

Az állattartás közegészségügyi és állat-egészségügyi előírásait tartalmazza a kedvtelésből tartott állatokra vonatkozóan.

**3. §-hoz**

Az ebek idomítására, futtatására alkalmas területeket határozza meg a kedvtelésből tartott állatok tartásáról és forgalmazásáról szóló 41/2010. (II. 26.) Korm. rendelettel összhangban. Az 1. mellékletben kijelölt területek felsorolása kiegészül a landorhegyi Kodály Zoltán utcai óvoda mögötti, a kertvárosi Apáczai ÁMK mögötti, a páterdombi és a vizslaparki kutyafuttatókkal.

**4. §-hoz**

Gazdátlan, kóbor ebek befogásáról, elhelyezéséről rendelkezik. Az önkormányzati feladatot a gyepmesterek látják el. Mivel az Állategészségügyi Szabályzat kiadásáról szóló 41/1997. (V. 28.) FM rendelet szerint a gyepmesteri telepen csak a telephez tartozó igásállatokat és a házőrzésre szükséges ebet szabad tartani, szabályozásra kerül az az eset, amikor a befogott állat gyepmesteri telepen nem tartható, és az állatot a követelményeknek megfelelő állattartónál kell elhelyezni.

**5. §-hoz**

Az állati hullák és az állati eredetű hulladékok ártalmatlanná tételét szabályozza. Az önkormányzati feladatot a gyepmesterek látják el. Országos közút esetében azonban a közút kezelőjének a feladata az állati hulla elszállításáról való gondoskodás. A 2. mellékletben a gyepmesteri költségek meghatározásakor az önkormányzat nem haszonszerzésre törekszik, célja az, hogy a feladatellátással kapcsolatban felmerült és indokolt költségeket az állat tulajdonosa viselje. Mivel a feladatellátással kapcsolatos kiadások továbbra is jelentősen meghaladják a bevételt, a gyepmesteri szolgáltatással kapcsolatos egyes költségek a 2020. évi árak 10 %-kal történő emelését foglalja magában a melléklet.

**6. §-hoz**

Hatályba léptető és deregulációs rendelkezéseket tartalmaz.

**A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3)-(4) bekezdése, valamint a 21. § (2) bekezdése alapján, mivel az elfogadandó jogszabály várható társadalmi hatása jelentős, és nem kizárólag technikai vagy végrehajtási jellegű intézkedéseket tartalmaz, jelen indokolást a rendelet kihirdetését követően a Nemzeti Jogszabálytárban közzé kell tenni.**